****

**PITANJA I ODGOVORI – PDP**

**Mehanizam za oporavak i otpornost**  **NADLEŽNO TIJELO: Ministarstvo mora, prometa i infrastrukture**

**ROK ZA PODNOŠENJE PP: 30.05.2025. godine**

**ROK ZA ODGOVOR NA PITANJE (UzP): 17.1.2025. godine**

**NAZIV POZIVA: Nabava vozila na alternativni pogon za javni gradski i prigradski linijski promet**

**REFERENTNI OZNAKA POZIVA: NPOO. C1.4. R4-I1.01**

**TIP NATJEČAJA: ograničeni**

**MODALITET: trajni**

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja/partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. **Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog prijavitelja/partnera, konkretnih aktivnosti, konkretnih troškova i slično**. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:**  | **1** |
|  | **OBJAVA SVIH PITANJA/ODGOVORA IZ VERZIJE 1:** | **09.12.2024.** |
| **RB** | **DATUM ZAPRIMANJA PITANJA: 02.12.2024. godine** | **DATUM ODGOVORA NA PITANJE: 09.12.2024.** |
|  | Poštovani, U Uputama za prijavitelje Poziva na dodjelu bespovratnih sredstava C1.4. R4-I1 (C7.1.I2) Nabava vozila na alternativni pogon za javni gradski i prigradski linijski promet, Poglavlje 3.; Kako se prijaviti, Potpoglavlje 3.1. Projektni prijedlog; u tablici s popisom obvezne i neobvezne dokumentacije kao jedan od dokumenata navodi se „Izvješće neovisnog tijela da Ugovor o javnim usluga sklopljen između nadležnog tijela javne vlasti i pružatelja usluge javnog prijevoza ispunjava sve uvjete utvrđene Uredbom 1370/2007“.1. Molimo Vas informaciju koje tijelo se u kontekstu UZP smatra „neovisnim  tijelom“?
2. Molimo informaciju temeljem kojeg Pravilnika ili propisa se utvrđuje kako se određeni subjekt smatra „neovisnim tijelom“?
3. Molimo informaciju postoji li utvrđeni popis ili katalog neovisnih tijela koja mogu pružiti uslugu pripreme Izvješća o ispunjenju uvjeta spomenutom Uredbom?
4. Molimo informaciju postoje li utvrđeni kriteriji koje neovisno tijelo mora zadovoljavati kako bi moglo sudjelovati u izradi Izvješća?
 | Odgovori:1. U okviru UZP-a neovisnim se tijelom smatra neovisni ovlašteni revizor ili odvjetnik.
2. Temeljem zahtjeva ovog Ministarstva iz Uputa za prijavitelje na predmetni Poziv.
3. Popis neovisnih tijela možete pronaći u Registru ovlaštenih revizora ili Imeniku odvjetnika.
4. Vidjeti odgovor na prvo pitanje.
 |
| **RB** | **DATUM ZAPRIMANJA PITANJA: 03.12.2024. godine** | **DATUM ODGOVORA NA PITANJE: 09.12.2024.** |
|  | Poštovani, Imali bismo pitanja vezano uz poziv NPOO.C1.4.R4-I1.01- „**Nabava vozila na alternativni pogon za javni gradski i prigradski linijski promet**“ Radi se o nabavi 3 električna autobusa za internog operatera Grada Križevaca – Križevački poduzetnički centar d.o.o. Ukupna vrijednost investicije manja je od 10 milijuna eura. Prema kriterijima odabira, navedeno je da je za investicije ispod 10 milijuna eura potrebno izraditi skraćenu analizu troškova i koristi. **Molimo Vas za potvrdu** razumijevanja da je za navedenu skraćenu analizu troškova i koristi dovoljno pokazati da je **financijska neto sadašnja vrijednost negativna** (manja od 0), a da je ekonomske benefite dovoljno **kvalitativno** opisati, odnosno da ekonomske benefite **nije potrebno kvantificirati** te dokazivati da je omjer troškova i koristi (B/C) veći od 1, a ekonomska neto sadašnja vrijednost (ENPV) veća od nule. Kako se radi o uspostavi nove usluge javnog prijevoza studiji je cilj bio utvrditi **potencijal i potrebu** za uvođenjem javnog prijevoza u Gradu Križevcima. Unutar Studije obrađena su poglavlja koja prate zahtjeve CBA Vodiča i Vademecuma: Opis projekta, Analiza potražnje, opcija – odabrane linije i potrebna vozila na istima, zahtjevi vezano uz infrastrukturu (punionice), definiranje tarifnog sustava, modela upravljanja uslugom i ostala. Međutim kako se radi o uspostavi nove usluge javnog prijevoza, studija je morala odrediti novu potrebnu ukupnu mrežu linija, vozni red, **sukladno tome potrebna vozila, prateću infrastrukturu** i sve ostale elemente kako bi se uspostavio novi sustav javnog prijevoza te izračunao **iznos potrebne potpore/subvencije** koju će Grad morati izdvajati za javni prijevoz sukladno metodologiji određenoj **Uredbom 1370/2007**. Drugim riječima, u svrhu analize financijskih pokazatelja novog sustava javnog prijevoza, proveden je račun dobiti i gubitka, koji procjenjuje potrebnu subvenciju.  S obzirom na zahtjeve ovog Poziva Korisnik će **ažurirati postojeću Studiju** na način da se u **prilog** doda **financijska analiza** koja će biti izrađena u skladu s ranije navedenim dokumentima i vodičima, **kvalitativna ekonomska analiza** te opiše **financijska održivost projekta**. 1. Molimo Vas za potvrdu hoće li prema opisu ažurirana Studija biti prihvatljiva za prijavu na navedeni Poziv? Ista će odražavati zadovoljenje kriterija definiranih Pozivom
 | Odgovori: U skladu sa Uputama za prijavitelje, **Poglavlje 3.1. Projektni prijedlog** Potvrđujemo da je za projekte čija je vrijednost manja od 10 milijuna EUR potrebno izraditi samo financijsku analizu i kvalitativnu ekonomsku analizu tj. da ekonomske koristi nije potrebno kvantificirati te dokazivati da je omjer troškova i koristi (B/C) veći od 1, a ekonomska neto sadašnja vrijednost (ENPV) veća od nule. U studiji mora biti ukratko opisano na koji se način planira osigurati financijska održivost projekta (prihodi od projekta, subvencije grada i sl.).**Poglavlje 1.5.** **Obveze koje se odnose na državne potpore/potpore male vrijednosti** Kod računanja financijskog jaza potrebno je uzeti u obzir da će zbog Ugovora o pružanju javnih usluga sklopljenog između Grada i operatera, bilo kakvo povećanje neto prihoda nastalih obavljanjem komunalne djelatnosti pružanja javne usluge prijevoza putnika u javnom prometu rezultirati adekvatnom smanjenjem iznosa potpore/subvencije Grada. Sukladno navedenom, ne bi trebalo doći do prekomjerne kompenzacije javnih sredstava tj. postotak financijskog jaza može biti maksimalan.**Poglavlje 3. Projektni prijedlog**Napominjemo da, i ukoliko je CBA skraćena, sama Studija izvodljivosti mora imati strukturu koja je propisana CBA Vodičem i Vademecumom. |
| **RB** | **DATUM ZAPRIMANJA PITANJA: 07.01.2025. godine** | **DATUM ODGOVORA NA PITANJE: 17.01.2025.** |
|  | 1. U UZP se navodi obvezna izrada Studije izvodljivosti sa analizom troškova i koristi. Budući da je također otvoren i Poziv Izgradnja infrastrukture za punjenje električnih autobusa (u kojem je također obvezna dostava CBA Studije), da li se u okviru ovog poziva može dostaviti jedna Studija budući je riječ o međusobno povezanim aktivnostima?

 Unaprijed hvala na odgovoru, Lp | Odgovor: 1. Kako je Ministarstvo mora, prometa i infrastrukture zaduženo za Poziv “Nabava vozila na alternativni pogon za javni gradski i prigradski linijski promet” referentnog broja: NPOO.C1.4.R4-I1.01 odgovor koji dajemo odnosi se isključivo na taj poziv.

Studija izvodljivosti s analizom troškova i koristi koja se dostavlja uz prijavu uz ovaj poziv mora sadržavati podatke koji opravdavaju traženje broja autobusa u prijavi kako bi se smatrala zadovoljavajuće kvalitete. Ako navedena studija sadrži i podatke vezane uz infrastrukturu za punjenje električnih autobusa, smatrati će se da je studija zadovoljavajuće kvalitete, tj. biti će prihvaćena |
| **RB** | **DATUM ZAPRIMANJA PITANJA: 14.01.2025. godine** | **DATUM ODGOVORA NA PITANJE: 17.01.2025.** |
|  | 1. U točci 3.1 Uputa za prijavitelje navedeno je da je potrebno izvršiti analizu tržišta. Udruga javnih gradskih prijevoznika je u srpnju 2024. u ime svih članica Udruge izvršila analizu tržišta za autobuse. dali je prihvatljiva ova analiza tržišta ili je potrebno da svaki prijavitelj dodatno zasebno izvrši analizu tržišta?

Pulapromet d.o.o. | Odgovor: 1. Navedena analiza tržišta smatrati će se dovoljnom. U slučaju da prijavitelj nije član Udruge, može dostaviti istu ili napraviti svoju analizu tržišta.
 |
| **RB** | **DATUM ZAPRIMANJA PITANJA: 14.01.2025. godine** | **DATUM ODGOVORA NA PITANJE: 17.01.2025.** |
|  | 1. U Uputama za prijavitelje se u cijelom dokumentu navodi da je predmet Poziva nabava niskopodnih\* autobusa.

\*Niskopodni = bez stepenica na vratima i koridoru po dužini cijelog vozila te površini za stajanje putnika (najčešće s 3 vrata – za gradski prijevoz). Obzirom na potrebu nabave autobusa za prigradski prijevoz (više sjedećih a manje stajaćih mjesta) dali je dopuštena nabava niskoulaznih\*\* autobusa? \*\*Niskoulazni = bez stepenica na vratima i podu za stajanje putnika do kraja drugih vrata nakon drugih vrata dopuštene su stepenice i povišeni pod (najčešće s 2 vrata – za prigradski prijevoz). | Odgovor: 1. Kako je navedeno u Uputama za prijavitelje i Nacionalnom planu oporavka i otpornost 2021.-2026. Srpanj 2021, te dodataku Nacionalnom planu oporavak i otpornosti 2021.-2026. studeni 2023, isključivo je prihvatljiva nabava niskopodnih autobusa.
 |
| **RB** | **DATUM ZAPRIMANJA PITANJA: 14.01.2025. godine** | **DATUM ODGOVORA NA PITANJE: 17.01.2025.** |
|  | 1. Poštovani,

U točci 2.10 Uputa za prijavitelje navedene su prihvatljive kategorije troškova:Troškovi nabave niskopodnih autobusa na alternativna goriva (troškovi nabave autobusa, troškovi obuke vozača i osoblja za održavanje autobusa i slični povezani troškovi).Obzirom na novu tehnologiju (električni autobusi), dali se pod navodom „slični povezani troškovi“ može uključiti kao prihvatljiva kategorija troškova i trošak nabave dijagnosgtičke opreme i specijalnog alata za predmetne autobuse? | Odgovori: U skladu sa Uputama za prijavitelje,1. U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja/partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog prijavitelja/partnera, konkretnih aktivnosti, konkretnih troškova i slično.
 |
| **RB** | **DATUM ZAPRIMANJA PITANJA: 15.01.2025. godine** | **DATUM ODGOVORA NA PITANJE: 17.01.2025.** |
| **7.** | 1. Sukladno UZP, u sklopu obvezne dokumentacije koja se dostavlja uz projektni prijedlog je i „Studija izvodljivosti sa analizom troškova i koristi ili sa skraćenom analizom troškova i koristi“.

 Da li navedena Studija može obuhvatiti i aktivnosti/troškove vezane uz drugi poziv koji je svojim aktivnostima vezan uz ovaj, i to „Izgradnja infrastrukture za punjenje električnih autobusa, Kod poziva: NPOO.C7.1.R1-I4.01.? Dakle, da li to može biti jedna Studija koju prilažemo u prijavu oba poziva? | Odgovor: 1. Kako je Ministarstvo mora, prometa i infrastrukture zaduženo za Poziv “Nabava vozila na alternativni pogon za javni gradski i prigradski linijski promet” referentnog broja: NPOO.C1.4.R4-I1.01 odgovor koji dajemo odnosi se isključivo na taj poziv.

Studija izvodljivosti s analizom troškova i koristi koja se dostavlja uz prijavu uz ovaj poziv mora sadržavati podatke koji opravdavaju traženje broja autobusa u prijavi kako bi se smatrala zadovoljavajuće kvalitete. Ako navedena studija sadrži i podatke vezane uz infrastrukturu za punjenje električnih autobusa, smatrati će se da je studija zadovoljavajuće kvalitete, tj. biti će prihvaćena. |
| **RB** | **DATUM ZAPRIMANJA PITANJA: 15.01.2025. godine** | **DATUM ODGOVORA NA PITANJE: 17.01.2025.** |
| **8.** | 1. 1. Poštovani,

Ukoliko je predmetna Studija izvodljivosti izrađena pred godinu dana te je sukladno tadašnjim informacijama izrađena da je investitor Grad, da li je ista prihvatljiva za prijavu na predmetni poziv s obzirom da su prihvatljivi prijavitelji predmetnog poziva i investitori operateri javnog (autobusnog) prijevoza koji obavljaju uslugu javnog gradskog i prigradskog prijevoza ili je takvu Studiju izvodljivosti potrebno izmijeniti i uskladiti investitora?Zahvaljujemo unaprijed. | Odgovor: 1. Ako je navedenu studiju izradio Grad koji je i većinski vlasnik operatera javnog (autobusnog) prijevoza, nije nužno mijenjati naziv investitora.
 |

|  |  |  |
| --- | --- | --- |
| **RB** | **DATUM ZAPRIMANJA PITANJA: 24.01.2025. godine** | **DATUM ODGOVORA NA PITANJE: 31.01.2025.** |
| **9.** | 1. Ukoliko je postupak nabave autobusa već u tijeku i bilo je provedeno prethodno savjetovanje na koji nije bilo pitanja vezano uz postavljenu procijenjenu vrijednost nabave, je li potrebno i dalje imati analizu tržišta koja uključuje upit za tri informativne ponude?
 | Odgovor: 1. Sukladno Uputama za prijavitelje, točka 3. Kako se prijaviti, podtočka 3.1. Projektni prijedlog, propisano je da su prateći dokumenti za utvrđivanje opravdanosti iznosa prihvatljivog troška u proračunu projekta: rezultati analize tržišta, skenirani sklopljeni ugovori/okvirni sporazumi (uključujući sve izmjene/dopune ugovora), ponude i/ili cjenici, koji se dostavljaju kao prilozi Prijavnog obrasca, za (planirane) ugovore iz nacrta proračuna.

Procijenjena vrijednost autobusa temelji se na Analizi tržišta koju je u srpnju 2024. god., u ime svih članica, provela Udruga javnih gradskih prijevoznika. **Napomena**: Prijavitelji moraju nabaviti i pustiti u promet najmanji broj niskopodnih autobusa na alternativni pogon, kako je definirano u točki 1. Opće informacije, podtočka 1.4. Financijska alokacija, iznosi i intenziteti bespovratnih sredstava, obveze prijavitelja, Tablica 2. Raspoloživa sredstva po prijaviteljima. |
| **RB** | **DATUM ZAPRIMANJA PITANJA: 03.02.2025. godine** | **DATUM ODGOVORA NA PITANJE: 10.02.2025.** |
| **10.** | 1. Da li je prihvatljiva nabava sustava za informiranje putnika (za vizualno informiranje putnika i glasovnu najavu stanica) radi povećanja dostupnosti informacija osobama s oštećenjima sluha i vida te sustava za naplatu karata?
 | Odgovor: 1. U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja/partnera, projekta ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u.

Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog prijavitelja/partnera, konkretnih aktivnosti, konkretnih troškova i slično.U Uputama za prijavitelje, točka 2.7. navedene su prihvatljive aktivnosti koje se mogu financirati u okviru ovog Poziva, dok su u točci 2.10. navedene prihvatljive kategorije troškova. |
| **RB** | **DATUM ZAPRIMANJA PITANJA: 14.02.2025. godine** | **DATUM ODGOVORA NA PITANJE: 21.02.2025.** |
| **11.** | 1. Poštovani,U odgovoru na pitanje:- Redni broj 5.7.- Oznaka 121VkUPDS:**Poštovani,****U Uputama za prijavitelje se u cijelom dokumentu navodi da je predmet Poziva nabava niskopodnih\* autobusa.****\*Niskopodni = bez stepenica na vratima i koridoru po dužini cijelog vozila te površini za stajanje putnika (najčešće s 3 vrata – za gradski prijevoz)****Obzirom na potrebu nabave autobusa za prigradski prijevoz (više sjedećih a manje stajaćih mjesta) dali je dopuštena nabava niskoulaznih\*\* autobusa?****\*\*Niskoulazni = bez stepenica na vratima i podu za stajanje putnika do kraja drugih vrati a nakon drugih vrata dopuštene su stepenice i povišeni pod (najčešće s 2 vrata – za prigradski prijevoz)**  Naveli ste odgovor:-         Kako je navedeno u Uputama za prijavitelje i Nacionalnom planu oporavka i otpornost 2021.-2026. Srpanj 2021, te dodatku Nacionalnom planu oporavak i otpornosti 2021.-2026. studeni 2023, isključivo je prihvatljiva nabava niskopodnih autobusa. Obzirom na navedeno, molimo potvrdu da je prihvatljiva nabava niskopodnih autobusa sukladno: 1.       Pravilniku br. 107 Gospodarske komisije Ujedinjenih naroda za Europu (UN/ECE) – Jedinstvene odredbe o homologaciji vozila kategorije M2 ili M3 s obzirom na njihovu opću konstrukciju [2018/237]a.      Točka - 2.1.4.   „niskopodni autobus” znači vozilo razreda I, II ili A kojem je najmanje 35 % prostora raspoloživog za putnike koji stoje (ili prednjeg dijela vozila za zglobne autobuse ili na donjoj razini za autobuse na kat) bez stuba i dostupno kroz najmanje jedna vrata za putnike 2.       Pravilniku o utvrđivanju sukladnosti motornih vozila i njihovih prikolica (NN 80/2013)a.      Točka – C. VRSTE NADOGRADNJE VOZILA                                                              i.      2. Motorna vozila kategorija M2 i M3                                                            ii.      CE – niskopodna jednopodna tj. prihvatljiva nabava niskopodnih autobusa koji u Potvrdi o sukladnosti pojedinačno pregledanog vozila koje izdaje Državni zavod za mjeriteljstvo pod zaglavljem NADOGRADNJA, točka 38. Tip nadogradnje stoji oznaka CE Niskopodno jednopodno vozilo. | Odgovor: 1. Poštovani,

nabavljeni niskopodni autobusi moraju biti u skladu sa svim važećim zakonskim propisima i pravilnicima koji reguliraju predmetno područje. |
| **RB** | **DATUM ZAPRIMANJA PITANJA: 14.2.2025. godine** | **DATUM ODGOVORA NA PITANJE: 21.02.2025.** |
| **12.** | 1. Poštovani,

U Uputama za prijavitelje se u cijelom dokumentu navodi da je predmet Poziva nabava niskopodnih\* autobusa.\*Niskopodni = bez stepenica na vratima i koridoru po dužini cijelog vozila te površini za stajanje putnika (najčešće s 3 vrata – za gradski prijevoz)Obzirom na potrebu nabave autobusa za prigradski prijevoz (više sjedećih a manje stajaćih mjesta) dali je dopuštena nabava niskoulaznih\*\* autobusa?\*\*Niskoulazni = bez stepenica na vratima i podu za stajanje putnika do kraja drugih vrati a nakon drugih vrata dopuštene su stepenice i povišeni pod (najčešće s 2 vrata – za prigradski prijevoz) Naveli ste odgovor:- Kako je navedeno u Uputama za prijavitelje i Nacionalnom planu oporavka i otpornost 2021.-2026. Srpanj 2021, te dodatku Nacionalnom planu oporavak i otpornosti 2021.-2026. studeni 2023, isključivo je prihvatljiva nabava niskopodnih autobusa. Obzirom na navedeno, molimo potvrdu da je prihvatljiva nabava niskopodnih autobusa sukladno: 1. Pravilniku br. 107 Gospodarske komisije Ujedinjenih naroda za Europu (UN/ECE) – Jedinstvene odredbe o homologaciji vozila kategorije M2 ili M3 s obzirom na njihovu opću konstrukciju [2018/237]a. Točka - 2.1.4. „niskopodni autobus” znači vozilo razreda I, II ili A kojem je najmanje 35 % prostora raspoloživog za putnike koji stoje (ili prednjeg dijela vozila za zglobne autobuse ili na donjoj razini za autobuse na kat) bez stuba i dostupno kroz najmanje jedna vrata za putnike 2. Pravilniku o utvrđivanju sukladnosti motornih vozila i njihovih prikolica (NN 80/2013)a. Točka – C. VRSTE NADOGRADNJE VOZILA i. 2. Motorna vozila kategorija M2 i M3 ii. CE – niskopodna jednopodna tj. prihvatljiva nabava niskopodnih autobusa koji u Potvrdi o sukladnosti pojedinačno pregledanog vozila koje izdaje Državni zavod za mjeriteljstvo pod zaglavljem NADOGRADNJA, točka 38. Tip nadogradnje stoji oznaka CE Niskopodno jednopodno vozilo. | 1. Poštovani,

 Kao što je navedeno u prethodnom odgovoru prihvatljiva je nabava samo niskopodnih autobusa.Navedeni moraju biti u skladu sa svim važećim zakonskim propisima i pravilnicima koji reguliraju predmetno područje. Pojašnjenje: Primjenjivi i trenutno važeći propisi su:a) UREDBA (EU) 2018/858 Europskog parlamenta i Vijeća od 30. svibnja 2018. o homologaciji i nadzoru tržišta motornih vozila i njihovih prikolica te sustavâ, sastavnih dijelova i zasebnih tehničkih jedinica namijenjenih za takva vozila, o izmjeni uredaba (EZ) br. 715/2007 i (EZ) br. 595/2009 te o stavljanju izvan snage Direktive 2007/46/EZb) Pravilnik br. 107 Gospodarske komisije Ujedinjenih naroda za Europu (UNECE) – Jedinstvene odredbe o homologaciji vozila kategorije M2 ili M3 s obzirom na njihovu opću konstrukciju [2015/922]Ukratko, kodovi tipa nadogradnje autobusa definirani su Uredbom 2018/858 PRILOG I, OPĆE DEFINICIJE, KRITERIJI ZA KATEGORIZACIJU VOZILA, TIPOVA VOZILA I TIPOVA NADOGRADNJE, DIO C, u točkama 3.1 do 3.11. (stranica 108 – 109)3.5. CE - Niskopodni jednopodni autobus 3.7. CG - Niskopodni jednopodni zglobni autobus**Napomena:** Pojam niskulazni nije definiran istim zakonskim propisima i pravilnicima. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 27.02.2025. godine** | **DATUM ODGOVORA NA PITANJE: 24.03.2025.** |
| **13.** | Poštovani,nastavno na objavljen Poziv na dodjelu bespovratnih sredstava C1.4. R4-I1 (C7.1.I2) **Nabava vozila na alternativni pogon za javni gradski i prigradski linijski promet, ref.oznaka** **NPOO.C1.4. R4-I1.01** ljubazno molimo odgovore na sljedeća pitanja:1. Točkom 1.3. Predmet, svrha i pokazatelj Poziva u *Tablici 1. Pokazatelji poziva* naveden je pokazatelj „**Nabavljeno i pušteno u uporabu 70 niskopodnih autobusa na alternativni pogon (električna energija i vodik).“** Molimo odgovor da li je navedenih 70 niskopodnih autobusa  zajednički pokazatelj na razini Poziva odnosno da su pokazatelji za svakog prijavitelja definirani u *Tablici 2. Raspoloživa sredstva po prijaviteljima.*
2. Obzirom da je definirani rok za ostvarenje pokazatelja **30. lipanj 2026.** molimo informaciju o stopi financijskog ispravka u slučaju potpunog ili djelomičnog neostvarenja pokazatelja budući Pozivom isto nije navedeno. Informacija je važna kako bi prijavitelj na vrijeme mogao planirati vlastita sredstva u slučaju potpunog ili djelomičnog neostvarenja pokazatelja.
3. Temeljem provedene analize tržišta električnih autobusa očekivana isporuka električnih autobusa kod pojedinih ponuditelja je 18 mjeseci nakon sklapanja ugovora. Imajući u vidu da je rok ostvarenja pokazatelja 30. lipnja 2026. molimo Vaš odgovor je li u dokumentaciji o nabavi električnih autobusa prihvatljivo navesti rok isporuke 18 mjeseci od sklapanja ugovora. Iako rok isporuke vozila Naručitelj neće tražiti kroz kriterij za odabir ponuda informacija o roku isporuke je važna potencijalnim ponuditeljima ali i samom Naručitelju a sve u cilju što većeg tržišnog natjecanja.
 | Odgovori: 1. Sukladno Uputama za prijavitelje, točka 1. Opće informacije, podtočka 1.3. Predmet, svrha i pokazatelji Poziva, Tablica 1. Pokazatelji poziva, definiran je zajednički pokazatelj, dok je u podtočci 1.4. Financijska alokacija, iznosi i intenziteti bespovratnih sredstava, obveze prijavitelja, u tablici 2. Raspoloživa sredstva po prijaviteljima, definiran najmanji broj niskopodnih autobusa na alternativni pogon koji prijavitelj mora nabaviti i pustiti u promet, čime je definiran pokazatelj i najviši iznos bespovratnih sredstava za svakog Prijavitelja/Korisnika.
2. Dokumentacijom Poziva, Prilog 3. Pravila o financijskim korekcijama su definirane financijske korekcije, a I izmjenom poziva od 19.3.2025. god., Poglavlje 1.3. Predmet, svrha i pokazatelji Poziva, Tablica 1. Pokazatelji poziva - mijenja se rok za ostvarenje pokazatelja sa 30. lipnja 2026. godine na 31. listopad 2026. god.
3. MMPI ne može ulaziti u detalje dokumentacije javne nabave Prijavitelja/Korisnika te je za navedeni postupak odgovoran Prijavitelj/Korisnik.

Za ostvarenje pokazatelja, I izmjenom poziva od 19.3.2025. god.,definiran je rok do 31. listopada 2026. god., do kada niskopodni autobusi na alternativni pogon moraju biti nabavljeni i pušteni u promet. |
| **RB** | **DATUM ZAPRIMANJA PITANJA: 05.03.2025. godine** | **DATUM ODGOVORA NA PITANJE: 24.03.2025.** |
| **14.** | 1. Poštovani,

ljubazno Vas molim da nam pojasnite je li dijagnostika i njene pripadajuće licence prihvatljiv trošak u sklopu nabave električnih autobusa, u okviru poziva "Nabava vozila na alternativni pogon za javni gradski i prigradski linijski promet"? | Odgovor: 1. Poštovani,

u interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja/partnera, projekta ili određenih aktivnosti i troškova. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretnog projekta, konkretnog prijavitelja/partnera, konkretnih aktivnosti, konkretnih troškova i slično. U Uputama za prijavitelje, točka 2.7. navedene su prihvatljive aktivnosti koje se mogu financirati u okviru ovog Poziva, dok su u točci 2.10. navedene prihvatljive kategorije troškova.. |

|  |  |  |
| --- | --- | --- |
| **RB** | **DATUM ZAPRIMANJA PITANJA: 28.03.2025. godine** | **DATUM ODGOVORA NA PITANJE: 10.04.2025.** |
| **15.** | 1. U I. izmjenama Poziva, odnosno Uputa za prijavitelje, u dijelu opisa Studije izvodljivosti sa analizom troškova i koristi ili sa skraćenom analizom troškova i koristi, navedena je sljedeća napomena: Prilikom izračuna unutar studija izvodljivosti sa skraćenom analizom troškova i koristi ili sa cjelovitom analizom troškova i koristi predviđanja novčanog toka trebaju obuhvatiti referentno razdoblje od 10 godina što je primjereno ekonomskom vijeku trajanja projekta i njegovim dugoročnim učincima. Molimo Vas za potvrdu da ćete prihvatiti i izračune koji predviđaju referentno razdoblje od 20 godina s obzirom na to da informacije od proizvođača ukazuju na to da je, uz pravilno održavanje, i manju godišnju kilometražu realno razmatrati životni vijek autobusa u trajanju od 20 godina. Dakako, u navedenom slučaju podrazumijeva se reinvesticija u vidu zamjena baterija na autobusu kojima je životni vijek kraći.
 | Odgovori:1. Poštovani,

prilikom izračuna unutar studija izvodljivosti sa skraćenom analizom troškova i koristi ili sa cjelovitom analizom troškova i koristi, Ministarstvo mora, prometa i infrastrukture prihvatit će referentno razdoblje od 10 godina, kako je navedeno u I. izmjeni Poziva, u Uputama za prijavitelje. |